recursal/SuperWikiNEXT-32B huggingface dataset:
**Բորիս Սեմյոնի Օկրեստին** (փետրվարի 18, 1923(1923-02-18), Մոսկվա, ԽՍՀՄ - հուլիսի 6, 1944(1944-07-06), Minsk District, Մինսկի մարզ, Բելառուսական ԽՍՀ, ԽՍՀՄ), խորհրդային օդաչու, Խորհրդային Միության հերոս։

Կենսագրություն
--------------

Բորիս Օկրեստինը ծնվել է 1923 թվականի փետրվարի 18-ին Մոսկվայում, բանվորի ընտանիքում։ Յոթերորդ դասաւրանն ավարտելով ընդունվել է «Մետրոստրոյ»-ի աերոակումբ, հետո, այնտեղ էլ աշխատել է որպես ավիատեխնիկ և օդաչու-հրահանգիչ։ 1942 թվականին Կարմիր բանակ է զորակոչվել։ 1943 թվականին ընդունվել է Համամիութենական կոմունիստական կուսակցություն։

Ստալինգրադի ճակատամարտի ընթացքում, գիշերային ռմբակոծիչների գնդի կազմում ՊՕ-2 ինքնաթիռով ավելի քան 300 մարտական թռիչք է կատարել։ Հետո թռիչքները կատարել է Իլ-2 ինքնաթիռով։ Ծանր վիրավորվել է, բուժվելուց հետո գունդ է վերադարձել և շարունակել թռիչքները։

1943 թվականի դեկտեմբերին կատարել է 381 մարտական թռիչք, որոնց ընթացքում ոչնչացրել է 40 տանկ, երկու զրահամեքենա, երկու ինքնաթիռ և այլ ռազմական տեխնիկա և հակառակորդի կենդանի ուժ։

ԽՍՀՄ Գերագույն Խորհրդի Նախագահության 1944 թվականի ապրիլի 13-ի թիվ 3370 հրամանագրով՝ գերմանական զավթիչների դեմ պայքարի առաջին գծում, հրամանատարության մարտական առաջադրանքների օրինակելի կատարման և հերոսության համար գվարդիայի ավագ լեյտենանտ Բորիս Սեմյոնի Օկրեստինին շնորհվել «Խորհրդային Միության հերոսի կոչում», Լենինի շքանշան և «Ոսկե աստղ» մեդալ։

Զոհվել է 1944 թվականի հուլիսի 6-ին Մինսկից 20 կմ հեռու՝ վառվող ինքնաթիռը ուղղելով թշնամու կենդանի ուժի կուտակման վրա։ 1944 թվականի օգոստոսի 20-ին Առաջին օդային բանակի թիվ 51/ն հրամանով հետմահու պարգևատրվել է «Հայրենական պատերազմի» 1-ին աստիճանի շքանշանով։

Թաղվել է Մինսկի ռազմական գերեզմանոցում։

Հիշատակ
-------

Բորիս Օկրեստինի հիշատակին անվանված են՝

* փողոց Մինսկում
* գիմնազիա, որտեղ կառուցվել է Օկրեստինի հուշահամալիր
* փողոց Գրոդնոյի մարզի Լիդա բնակավայրում
* դպրոց Սարանկա գյուղում

Նշումներ
--------

1. ↑  Մինսկի Օկրեստինի 1-ին նրբանցքում է գտնվում Մինսկի քաղաքային գործադիր կոմիտեի ներքին գործերի գլխավոր վարչության իրավախախտումների մեկուսացման կենտրոնը։

Ծանոթագրություններ
------------------

1. ↑  КАЧУК Николай (2009-07-09)։ «Возвращение из неизвестности»։ *www.sb.by* (ru-RU)։ Վերցված է 2020-09-29
2. ↑  «Окрестин Борис Семёнович»։ *www.warheroes.ru*։ Վերցված է 2020-09-29
3. ↑  ««Было море крови»: отпущенные из изолятора в Минске рассказали об издевательствах и пытках»։ *Forbes.ru* (ռուսերեն)։ Վերցված է 2020-09-29
4. ↑  ««К нам относятся как к военнопленным». Вернувшиеся из Жодино и переулка Окрестина белорусы — о дубинках, унижениях и «перевоспитании»»։ *Медиазона Беларусь* (ռուսերեն)։ Վերցված է 2020-09-29
**Սարգիս Կարոյի Բալթայան** (1897 - 1989), հայազգի խմբավար, կոմպոզիտոր, մանկավարժ։ Եղել է Կարո Բալթայանի հայրը։

Կենսագրություն
--------------

Սարգիս Բալթայանը ծնվել է 1897 թվականին։

1920 թվականից դասավանդել է Պլովդիվի դպրոցներում։ Գրել է երգեր, խմբերգեր ու պարեղանակներ։ Նրա ստեղծագործություններից են «Վարդ և սեր» (1932), «Անառակ որդին» (1942), «Մոլորված ամուսիններ» (1947), «Կարմիր զինվոր» (1947) երաժշտական կատակերգությունները, «Միգանուշների պարը» (1921) բալետը և այլ գործեր։

1944 թվականից ղեկավարել է «Երևան» միության Պլովդիվի մասնաճյուղի 100-հոգանոց երգչախումբը։ Երաժշտի երկացանկում եղել են հայ, բուլղար և այլազգի դասական կոմպոզիտորների երկերից։

Սարգիս Բալթայան երգչախմբի հիման վրա ստեղծել է օպերային խումբ, որը 1933-1951-ին Պլովդիվում, Վառնայում և Սոֆիայում ներկայացրել է իր, նաև բուլղարացի և դասական երաժշտների կատակերգություններ։

1952 թվականին արժանացել է «Կիրիլ և Մեֆոդի» շքանշանի (Բուլղարիա)։

Սարգիս Բալթայանը մահացել է 1989 թվականին։

Գրականություն
-------------

* Բրուտյան Ց. Հայ երաժշտական մշակոյթի աշխարհասփիւռ ընձիւղները, Ե. 1996, էջ 261–262

Ծանոթագրություններ
------------------

1. ↑  «Гаро Балтаян | Вестник "ДУМА"»։ *duma.bg*։ Վերցված է 2023 թ․ հունվարի 26

Արտաքին հղումներ
----------------

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ երաժշտության հանրագիտարանից», որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։ |
**Բորիս** (20-րդ դար - 1998, Անտվերպեն, Ֆլանդրիա, Բելգիա),  շուն (բոբթեյլ), թատրոնի ղեկավար և քաղաքական կուսակցության նախագահ։ Բորիսը եղել է անտեվրեպենյան «Սև կատակերգություն» թատրոնի ֆլամանդացի դերասան Բերտ Վերհոյեի շունը։

Գործունեություն
---------------

1992 թվականին թատրոնի կանոնակարգի փոփոխության պատճառով ֆլամանդական թատերական խմբին պահանջվում էր ունենալ ռեժիսոր։ «Սև կատակերգություն» խումբը ղեկավարի նշանակումը համարել է փողի վատնում և նշանակել Բորիսին։ Բորիսը այս պաշտոնը զբաղեցնում է մինչև իր մահը՝ 1998 թվականը։

Դե Մորգեն թերթին տված հարցազրույցում Վերհոյեն Բորիսի իրավասությունը պաշտպանել է հետևյալ կերպ․

> 
> 
> Նա կարող է նստել, թաթել և լիզել նախարարին։ Բացի այդ, նա կարող է հաչալ աշխատակիցների վրա։ Նա թատրոնը այնքան լավ գիտի, որքան մյուս թատերական ռեժիսորները՝ ութ տարի շարունակ Բորիսը պարբերաբար իրենց հետ մեկնում է հյուրախաղերի։ Ելույթների ժամանակ սովորաբար նա քնած է, այդպես են վարվում նաև մյուս ռեժիսորները։
> 
> 
> 
> *Բնօրինակ տեքստ* (նիդեր.)  
> 
> *Hij kan opzitten, pootjes geven en de minister likken. Hij kan ook blaffen naar het personeel. Hij kent het theater minstens evenveel als de andere theaterdirecteurs; hij is nl. al acht jaar bij ons en gaat regelmatig mee op reizende voorstellingen. Tijdens de voorstelling slaapt hij meestal, maar dat doen de andere directeurs ook.*
> 
> 
> 
> 

1994 թվականի հոկտեմբերի 9-ին կայացած մունիցիպալ ընտրություններում Բորիսը Անտվերպենում առաջադրվել է իր անունը կրող կուսակցության հետ։ «Բորիս» կուսակցության նախընտրական քարոզարշավը ներառում էր 69 կետից բաղկացած ցուցակ, որոնցից մեկը «Արևմտյան Ֆլանդրիայից բոլոր ներգաղթյալների վերադարձն էր իրենց գավառներ»։ Ծրագիրը նմանակել է այսպես կոչված «Ֆլամանդական բլոկ» ազգայնական կուսակցության 70 կետերի ծրագիրը՝ բնիկ Բրյուգգեից Ֆիլիպ Դևինտերի գլխավորությամբ, (Արևմտյան Ֆլանդրիա)։ «Բորիս»-ը ստացել է 1152 ձայն՝ դառնալով 11-րդը 18 կուսակցությունից։

Ծանոթագրություններ
------------------

1. ↑  Hond // NRC Handelsblad. — 1993. — 28 Մայիսի.
2. 1 2 3  *Philippe Truyts.* Stoutste theater van 't stad doet licht uit : 
[нид.] // Het Laatste Nieuws. — 2015. — 28 februari.
3. ↑  «Resultaat» (հոլանդերեն)։ Վերցված է 2017-01-03
**Բորոտանոցների դրամ,** վճարման միջոցների հատուկ թողարկումներ (տոկեն, բոն կամ վաուչեր), որոնք գործածվել են բացառապես  բորոտանոցների տարածքներում (բորով հիվանդ մարդկանց հիվանդանոց) վախից, որ դրամները կարող են փոխանցել վարակը և վարակել այլ մարդկանց։ Համաձայն ժամանակակից գիտելիքների՝ բորը փոխանցվում է ոչ թե ամենօրյա շփումների կամ առնչված առարկաների միջոցով, այլ երկարաժամկետ, մշտական և սերտ շփման արդյունքում և ոչ թե կենցաղային առարկաների միջոցով, որոնցից օգտվում է հիվանդը։

Հատուկ դրամները գործածվել են 1901 թվականից 1955 թվականն ընկած ժամանակահատվածում։

Բորոտանոցների համար թողարկվող դրամների թողարկման առաջին պատճառը առողջ մարդկանց մոտ բորոտության կանխարգելումն էր։ 1938 թվականին բժիշկ Գորդոն Ալեքսանդր Ռայրին Մալազիայում ապացուցեց, որ թղթադրամները վարակված չէին բորոտության բակտերիաներով, որից հետո բորոտանոցների բոլոր թղթադրամները ոչնչացվեցին (այրեցին)։

Առաջին հատուկ դրամները
----------------------

1921, 2 սենտավո արժողությամբ դրամ, Կոլումբիա, դարձերես
1921, 2 սենտավո արժողությամբ դրամ, դիմերես
Բորոտանոցների համար հատուկ դրամների հնագույն թողարկումը կատարվել է 1901 թվականին Կոլումբիայի երեք բորոտանոցների համար՝ Ագուա դել Դիոս, Կանո դել Լորա և Կոնտրասյոն։ Թողարկվեցին 5 անվանական արժեքով դրամներ՝ 2,5 սենտավո, 5 սենտավո, 10 սենտավո, 20 սենտավո, 50 սենտավո։ Դրանց վրա փորագրվեց «Կոլումբիայի Հանրապետություն 1901» գրությունը։ Այս դրամները թողարկվեցին 1897 թվականին Բեռլինում կայացած բորոտության ուսումնասիրման առաջին կոնգրեսից հետո։

Այլ երկրներ
-----------

Բորոտ դրամներ գոյություն ունեին նաև Բրազիլիայում, Չինաստանում, Կոստա Ռիկայում, Կորեայում, Նիգերիայում, Թաիլանդում և Վենեսուելայում։

Ծանոթագրություններ
------------------

1. ↑  Kue Issho (1979) p. 39. Ikko Sha, Tokyo 0021-01080-0338
2. ↑  Unique experiment with currency notes(1970) Isaac Teoh, The Star, January-February, p7.
3. ↑  The numismatic aspects of leprosy (1993), McFadden, RR, Grost J, Marr DF. p. 21 D. C. McDonald Associates, Inc. U.S.A.
4. ↑  «Search for a coin – Numista»։ *en.numista.com* (անգլերեն)։ Վերցված է 2018 թ․ հունիսի 3

Արտաքին հղումներ
----------------

* The numismatic aspects of leprosy. Money, Medals and Miscellanea (1993) Roger R. McFadden, John Grost, Dennis F. Marr. D.C. McDonald Associates, Inc. USA.
**Բարեհնչություն**, խոսքի արտասանական հաճելի տպավորություն ստեղծելու նպատակով կիրառվող ոճական-արտահայտչական այն եղանակները, հնարները, որոնք պայմանավորված են հնչյունի, հնչյունակապակցության արտասանության որակային կամ քանակային հատկանիշով, տեղով, դիրքով և այլն։ Բարեհնչությունն օգտագործվում է հաճելի, ռիթմային և ներդաշնակ ազդեցության համար։

Այն կարող է վերաբերել նաև հեշտ արտասանվող և լսողական հաճելի տպավորություն թողնող հնչյունի կամ հնչյունակապակցության հատկությանը։

Անբարեհնչյություն
-----------------

Հաճելի տպավորություն չթողնող հնչում, արտասանություն, որ առաջանում է որոշ բաղաձայններ հատկապես անբարեհունչ հնչյունների կուտակումից կամ կրկնությունից։ Դժվարալուր արտասանողի համար որոշ լարումով արտաբերվող և լսողի վրա տհաճ տպավորություն թողնող հնչյուններն անվանվում են անբարեհունչ հնչյուններ։ Այս հնչյուններն իհարկե հարաբերականորեն են այդպես գնահատվում։ Այդպիսիք են, օրինակ հայերենի ղ, արաբերեն ع և վրացերեն ყ հնչյունները։

Ծանոթագրություններ
------------------

1. ↑  Հ. Զ. Պետրոսյան, Ս. Ա. Գալստյան, Թ. Ա. Ղարագյուլյան, Լեզվաբանական բառարան (խմբ. Էդ. Բ. Աղայան), Երևան, «Հայկական ՍՍՀ Գիտությունների Ակադեմիայի հրատարակչություն», 1975, էջ 11, 62։
2. ↑  «CACOPHONY, Literary Terms and Definition by Carson-Newman University»։ Վերցված է 2013-09-10
3. ↑  «Definition of Cacophony»։ Վերցված է 2013-09-10
4. ↑  Elizabeth Mary, Podhaizer Mary Elizabeth (2001)։ «Euphony»։ *Painless Poetry*։ Barron's Educational Series։ ISBN 978-0-7641-1614-8
5. ↑  «Cacophony»։ *Dictionary.com*։ Վերցված է հուլիսի 26, 2015
**Դիանա Ադամս** (անգլ.՝ Diana Adams, մարտի 29, 1926(1926-03-29), Ստոնտոն, Վիրջինիա, ԱՄՆ - հունվարի 10, 1993(1993-01-10), San Andreas, Կալիֆոռնիա, ԱՄՆ), Նյու Յորք Սիթի բալետի 1950-1963 թվականների առաջատար պարող և Ջորջ Բալանչինի սիրելին, ավելի ուշ դարձել է Ամերիկյան բալետի դպրոցի ուսուցչուհի և դեկան։

Ադամսը ծնվել է Վիրջինիա նահանգի Սթոնտոն քաղաքում և մահացել է Կալիֆոռնիայի Սան Անդրեաս քաղաքում, սակայն ապրել է Կալիֆոռնիայի Արնոլդ քաղաքում։ Ադամսը ամուսնացել է Հուգ Լաինգի հետ 1947 թվականին. նրանք ամուսնացած են եղել մինչև 1953 թվականը։ Ավելի ուշ ամուսնացել է Ռոլանդ Բեթսի հետ։ Ադամսն ունեցել է մեկ երեխա` Ջորջինա Բեյթսը։

Դիանա Ադամսը Ջորջ Բալանչինի` Նյու Յորք Սիթի բալետի «մուսաներից» էր, և Բալանչինը դերեր է ստեղծել նրա համար իր բալետային շարքերում, որոնցից են «Արևմտյան սիմֆոնիա», «Իվեսիանա», «Դիվերտիսմենտ #15», «Ագոն», «Աստղեր և գծեր», «Դրվագներ», «Պրոֆեսոր Գեսուալդոյի հուշարձանը» և «Liebeslieder Walzer» բալետները։ Ըստ Ժակ Դ'Ամբեսի հուշագրությունների, Բալանչինը նրա համար դերեր է ստեղծելնաև Չայկովսկու Պա-դե-դե, Կերպարը գորգի վրա, Ամառվա գիշերային երազ և Շարժումներ դաշնամուրի և նվագախմբի համար գործերում, սակայն հիվանդության կամ վնասվածքների պատճառով նա պրեմիերաներում չի պարել։

Ծանոթագրություններ
------------------

1. 1 2 3 4  SNAC — 2010.
2. 1 2 3 4  Find A Grave — 1996.
3. ↑  «Adams, Diana (1927–1993)»։ *Women in World History: A Biographical Encyclopedia*։ Gale Research Inc.։ Արխիվացված է օրիգինալից 20 December 2016-ին։ Վերցված է 8 January 2013  `|url-status=` պարամետրը գոյություն չունի (օգնություն)
4. 1 2  Diana Adams, Leading Ballerina And Dance Educator, Dies at 66 - NYTimes.com Retrieved 2016-11-19.
5. ↑  «Diana Adams; Ballerina Starred for Balanchine, De Mille»։ *Los Angeles Times* (en-US)։ 1993-01-15։ Վերցված է 2020-02-19

Արտաքին հղումներ
----------------

* Դիանա Ադամս Internet Movie Database կայքում
* A scene from Invitation to Dance at YouTube, Adams dancing with Irving Davies

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · Internet Broadway Database · Internet Movie Database · Find A Grave |
|  |
| Բառարաններ և հանրագիտարաններ | Կրուգոսվետ |
|  |
| Չափորոշչային վերահսկողություն | ISNI: 000000008040171X · LCCN: n88034728 · VIAF: 63086880 · WorldCat VIAF: 63086880 |

 |
|  |
| --- |
| **Բերե Բոսկ** |
|  |

**Բերե Բոսկ**, **Բերե**, **Բերե Ապրեմոն**, **Բերե Ալեքսանդր**, **Ալեքսանդր**, տանձենու ֆրանսիական սորտ։ Ստեղծվել է ժողովրդական ընտրասեման ճանապարհով։ Մշակվում է հանրապետության գյուղատնտեսական բոլոր գոտիներում։

Ծագում
------

Պարզ չէ, թե այս սորտը որտեղ է ծագել՝ Բելգիայում, թե՞ Ֆրանսիայում։ Բերե Բոսկը առաջին անգամ նկատվել է 1800-ականների սկզբին։

Նկարագրություն
--------------

Ծառը միջին բարձրության է՝ լայն բրգաձև սաղարթով։ Պտղաբերությունը՝ տնկման 5-7-րդ տարում։ Պտուղը՝ խոշոր, շատ խոշոր կամ միջին մեծության (180-300 գ), երկար-տանձաձև, թեթևակի անհավասարակողմ, վերին մասում՝ բութ, թույլ արտահայտված լայն կողերով, գագաթը՝ լայն, տափակ, հիմքը՝ նեղ ու ձգված։ Մաշկը բարակ, նուրբ բերքահավաքի ժամանակ՝ բաց կանաչ, հասունացման ժամանակ՝ ոսկեգույն, ամբողջովին պատած ժանգաբծերով և մանր ժանգակետերով։ Պտղամիսը՝ սպիտակադեղնավուն, շատ նուրբ, հալվող, շատ հյութալի, քաղցր, դուրեկան թթվութամբ, նշի հաճելի բույրով։ Բացի այդ, տանձը չի պարունակում նատրիում, ճարպ և խոլեսթերին։ Բերքահավաքը՝ հոկտեմբերի կեսին։ Պահպանվում է մինչև նոյեմբերի վերջը։ Բերքատվությունը՝ 150-180 ց/հա։ Սերկևիլենու հետ չի սերտաճում։ Քոսով չի վարակվում։ Ինքնամուլ է։ Լավագույն փոշոտիչներն են՝ տանձենու Վիլյամս, Կլապի սիրելի, Բերե Արդանպոն, Կյուրե, Դեկանկա ձմեռային, Պասս Կրասսա, Սեն Ժերմեն սորտերը։ Պտուղներն օգտագործվում են թարմ վիճակում։

Ծանոթագրություններ
------------------

1. ↑  «Bosc - USA Pears»։ *usapears.org* (en-US)։ March 2015։ Վերցված է 2018 թ․ մայիսի 8
2. ↑  «NSLP USDA Foods Product Information Sheets | Food and Nutrition Service»։ *www.fns.usda.gov* (անգլերեն)։ Վերցված է 2018 թ․ մայիսի 8

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
«Բուրգեր Քինգ»-ի կողմից արտադրվող քիչ կալորիաներ պարունակող «տապակած խնձորներ», որոնք փոխարինում են կարտոֆիլե չիպսերին. սովորաբար ուտում են մակարոնի և պանրի հետ:
**Դիետիկ սնունդ** (կամ **դիետային սնունդ**), վերաբերում է ցանկացած տեսակի խմիչքի և սննդի, որի բաղադրությունն օրգանիզմում փոխում է ճարպերի, ածխաջրերի կամ շաքարի չափաբաժինը և հանգեցնում ավելորդ քաշի կորստի։ Նման տեսակի կերակուրները հիմնականում նախատեսված են քաշի կորստի և կազմվածքի փոփոխության համար, չնայած սպորտային սնունդը (բոդիբիլդեռների համար նախատեսված սննդային հավելումները) հանգեցնում է նաև քաշի կուտակմանն ու մկանների զարգացմանը։

Տերմինաբանություն
-----------------

Ի հավելումն *դիետա* բառի՝ օգտագործվում են նաև այլ բացատրություններ և տերմիններ, ինչպիսիք են՝ *թեթև*, *զրո կալորիականություն*, *քիչ կալորիականություն*, *ոչ գեր*, *շաքարազերծ*։ Որոշ տարածաշրջաններում այս տերմինների օգտագործումը կանոնակարգվում է օրենքով։ Օրինակ՝ ԱՄՆ-ում *քիչ կոլորիականություն* նշումով արտադրանքը չպիտի պարունակի 3 գրամից ավելի ճարպ, իսկ *առանց ճարպեր* նշումով արտադրանքը չպետք է գերազանցի 0,5 գրամը։

Գործընթաց
---------

Դիետիկ սննդակարգ կազմելու գործընթացը սովորաբար պահանջում է բարձր էներգետիկ սնունդի փոխարինում ցածր էներգետիկ սնունդով։ Օրինակ՝ կարելի է սովորական շաքարը փոխարինել քաղցրացուցիչներով, կամ զովացուցիչ ըմպելիքների, ինչպիսին է Կոկա-Կոլան, փոխարեն խմել Կոկա-Կոլա լայթ։ Որոշ ուտելիքներ թխվում են տապակելու փոխարեն` այդպիսով փոխելով պատրաստուման եղանակը և իջեցնելով սննդի կալորիականությունը։ Մյուս դեպքերում ցածր յուղայնությամբ բաղադրիչները կարող են օգտագործվել որպես փոխարինողներ։

Հակասություններ
---------------

Կա հավանականություն, որ դիետիկ սննդի մեջ շաքարավազը ցածր սննդային էներգիայի փոխարինողներն իսկ վնասակար են օրգանիզմի համար։

Արհեստական քաղցրացուցիչները տասնամյակներ շարունակ ենթարկվել են ինտենսիվ զննումների, բայց համաձայն Քաղցկեղի ազգային ինստիտուտի և առողջապահական այլ գործակալությունների, չկա հիմնավորված գիտական որևէ ապացույց, որ ԱՄՆ-ում օգտագործման համար հաստատված արհեստական քաղցրացուցիչներից որևէ մեկն առաջացնում է քաղցկեղ կամ առողջության հետ կապված այլ լուրջ խնդիրներ։ Բազմաթիվ հետազոտություններ հաստատում են, որ արհեստական քաղցրացուցիչները, ընդհանուր առմամբ, անվտանգ են սահմանափակ քանակությամբ, նույնիսկ հղի կանանց համար։

Ցածր յուղայնությամբ և առանց յուղայնությամբ շատ մթերքներում ճարպը փոխարինվում է շաքարով, ալյուրով կամ այլ լիարժեք սննդային էներգիայի բաղադրիչներով, իսկ սննդի էներգետիկ արժեքը համեմատաբար նվազում է։

Տես նաև
-------

* Դիետա

Ծանոթագրություններ
------------------

1. ↑  Definitions of Nutrient Content Claims, U.S. Food and Drug Administration Archived October 5, 2016, at the Wayback Machine.
2. ↑  «Low-Energy-Dense Foods»
3. ↑  Diet and good food, National Health Service
4. ↑  «Artificial sweeteners and other sugar substitutes»։ mayoclinic.org։ Վերցված է 2012 թ․ հոկտեմբերի 9
5. ↑  Fat-Free vs. Regular Calorie Comparison, U.S. Food and Drug Administration
Էթի ամրոցը
**Էթի ամրոց,** 14-րդ դարի դղյակ, որը գտնվում Շոտլանդիայի Անգուս տարածաշրջանում, Արբրոութ ձկնորսական քաղաքից 3 մղոն դեպի հյուսիս։

Պատմություն
-----------

Էթի ամրոցը թվագրվում է մոտավորապես 1300 թվականով, երբ մոտակայքում գտնվող Արբրոութ վանքի վանականները կառուցել են ավազաքարե դոնժոնը։ Անցել է Մաքսվել կլանի, այնուհետև 1546 թվականին սուրբ Էնդրյուս քաղաքում սպանված Շոտլանդիայի վերջին կարդինալ Դեյվիդ Բիթոնի տիրապետության տակ։ Կարդինալ Բիթոնի հետ ամրոցի ունեցած կապն այսօր էլ ակնհայտ է, քանի որ ամրոցում է գտնվում մի փոքրիկ մատուռ ու կարդինալի հյուրասենյակը, որը գաղտնի աստիճանասանդուղքով միանում է վերևում գտնվող մեծ դահլիճին։

1665 թվականին ամրոցը գնել է Քարնեգի ընտանիքը, որոնք հետագայում դարձել են Նորտեսկի կոմսերը։ 7-րդ կոմսը փոխծովակալ էր ու 1805 թվականին Տրաֆալգարի ճակատամարտում հանդես էր գալիս ծովակալ Նելսոնի հետ։ Ի նշան երախտագիտության, կոմսին թույլատրվել է իր զինանշանի մեջ ներառել Տրաֆալգարը, և այն դեռ կարելի է տեսնել ամրոցի ձեղնահարկի լուսամուտներից մեկի վրա։ 1928 թվականին Ուիլյամ Քաննինգհեմ Հեկտորը գնել է ամրոցը։

Ամրոցը հանդիսացել է սըր Վալտեր Սքոթի «Անտիկվար» վեպում նկարագրված Նոքվինոք մտացածին դղյակի նախատիպը։ Սըր Վալտեր Սքոթը Նորտեսկի 8-րդ կոմս Ուիլյամ Քարնեգիի մտերիմ ընկերն էր ու հաճախ է եղել Էթի ամրոցում։

Վերականգնվել է Ֆորսայտների կլանի առաջնորդ Ալիստեր Ֆորսայտի կողմից ու այժմ հանդիսանում է նրանց նստավայրը։

Ուրվականներ
-----------

Ասում են, որ ամրոցում շրջում են ոմն մոխրագույն հագած լեդիի ու 16-րդ դարում Արբրոութի վանահոր՝ Դեյվիդ Բիթոնի ուրվականները։

Ծանոթագրություններ
------------------

1. 1 2 3 4 5  «Ethie Castle: History»։ Արխիվացված է օրիգինալից 2007 թ․ օգոստոսի 29-ին։ Վերցված է 2007 թ․ հուլիսի 4  `|url-status=` պարամետրը գոյություն չունի (օգնություն)
2. ↑  M'Bain James M. (1897)։ *Eminent Arbroathians*։ Arbroath: Brodie & Salmond։ էջ 23։ Վերցված է 2009 թ․ մայիսի 19
3. ↑  «Archived copy»։ Արխիվացված է օրիգինալից 2010 թ․ ապրիլի 30-ին։ Վերցված է 2010 թ․ մայիսի 5  `|url-status=` պարամետրը գոյություն չունի (օգնություն)
4. ↑
5. ↑  «Halloween happenings in your area»։ *BBC News*։ 2010 թ․ հոկտեմբերի 22

Արտաքին հղումներ
----------------

* Ethie Castle Home Page
**Լև** (բուլղար․՝ лев, հոգնակի։ лева, левове / *leva, levove*), Բուլղարիայի տարադրամն է։ Այն պարունակում է 100 *ստոտինկի* (стотинки, singular։ *stotinka*, стотинка)։ Հին բուլղարերենում "լև" բառը նշանակում է "առյուծ"՝ (IPA։ /lɤv/) (Բուլղարերենով՝ лъв)։ *Ստոտինկա* բառը թարգմանաբար նշանակում է *հարյուրերորդ* և սովորաբար կրճատ օգտագործվում է *ստինկա* կամ *ստիշկա*։

Պատմություն
-----------

### Առաջին լև (1881–1952)

Լևը ներմուծվեց որպես Բուլղարիայի տարադրամ 1881 թվականին, և այն ժամանակ նրա ոսկու արժեքը հավասար էր ֆրանսիական ֆրանկին։ Ոսկու ստանդարտը կասեցվել էր 1899 թ.-ից մինչև 1906, այնուհետև կրկին 1912 թվականին։ Մինչև 1916 թվականը Բուլղարիայի արծաթե և ոսկյա մետաղադրամերը թողարկվում էին Լատինական դրամային միության չափորոշիչների համաձայն։ Թղթադրամերը, որոնք թողարկվում էին մինչև 1928 թ. ապահովված էին ոսկով ("leva zlato" կամ "zlatni", "лева злато" կամ "златни") կամ արծաթով ("leva srebro" կամ "srebarni", "лева сребро" կամ "сребърни")։

1928 թվականին ընդունվեց լևի նոր ստանդարտ 1 լև = 10.86956 մգ ոսկի։

Տարադրամային կուրսի ռեժիմ
-------------------------

Ազգային տարադրամի աջակցության համար Բուլղարիան օգտագործում է Տարադրամային խորհրդի ռեժիմը, որտեղ բուլղարական լևի փոխարժույթը կապված է եվրոյի փոխարժույթի հետ։

(ISO 4217 կոդը — EUR) 1,95583:1 հարաբերությամբ։

Ծանոթագրություններ
------------------

1. ↑  «Lev - Definition and More from the Free Merriam-Webster Dictionary»։ Merriam-webster.com։ 2012 թ․ օգոստոսի 31։ Վերցված է 2014 թ․ հուլիսի 22
2. ↑

Հղումներ
--------

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Մեծ կատալոնական · Մեծ նորվեգական · Մեծ սովետական (1 հրտ.) |

 |


|  |  |
| --- | --- |
|  | Վիքիպեդիայում կա պորտալ**Տնտեսագիտություն** |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 586)։*  |
**Գուրտուկ**, կարակալպակների խոհանոցի ուտեստ՝ պատրաստված ալյուրից և մսից (խաշած միս, ուղղանկյունաձև խաշած խմոր)։

Պատրաստում
----------

Ճաշատեսակի պատրաստման համար առավել հաճախ օգտագործվում է գառան, տավարի միսը, որը կտրվում է փոքր կտորներով և եփվում ջրի մեջ։ Ընթացքում կաթսայի մեջ ավելացվում են ամբողջական և կեղևավորված գազարն ու սոխը։ Արդյունքում առաջացած փրփուրը հանվում է։ Երբ միսը եփվում է, ճարպի մի մասը հանվում է, և այն լցվում է կտորներով կտրատած սոխով։ Այնուհետև միսը հանվում և եփվում է գուրտուկը։ Գուրտուկը դրվում է լայն, հարթ ափսեի վրա՝ հավասար շերտով։ Միսը դրվում է կենտրոնում, իսկ շուրջը՝ յուղով նախապես ցողված գազարն ու սոխը։ Ճաշատեսակը մատուցելուց առաջ հյուրերը լվանում են ձեռքերը։ Յուրաքանչյուր հյուրին պիալայի մեջ մատուցվում է արգանակ։ Ըստ ցանկության՝ կարմիր պղպեղի պատիճը կարող է դրվել ամանի մեջ։ Հյուրերից մեկը ներկաներին բաժանում է մսի փոքր կտորներ և մսոտ ոսկորներ, իսկ ինքը մնացած միսը բաժանում է փոքր կտորների։ Գուրտուկը ուտում են ձեռքերով։ Մի կտոր միս են վերցնում, դնում գուրտուկի վրա և ուտում։

Գուրտուկը կարող է ծառայել որպես մեկ այլ ուտեստի հիմք։ Եթե բոլոր բաղադրիչները մանր կտրվեն և խառնվեն, ապա կստանաք «տուրամա» («крошево») ուտեստը՝ կարակալպակների բեշբարմակը։

Անվանում
--------

Ուտեստի անվանումը կարակալպակերեն կիրիլիցայում գրված է գուրտիկ։ Այնուամենայնիվ, արտասանելիս, ամենայն հավանականությամբ, հնչում է որպես գուրտ, գուրտուկ։

Ծանոթագրություններ
------------------

1. ↑  «Жугери гуртик | Этнос»։ *Ассамблея народа Казахстана* (ռուսերեն)։ Վերցված է 2023-07-13
2. ↑  vkusnoedoma.ru/gurtik/
**Դիզել** (ֆր.՝ Diesel), Ֆրանսիայի ոստիկանության RAID ստորաբաժանման մալինուա բելգիական հովվաշուն, որը սատկել է Սեն Դենիում տեղի ունեցած հատուկ գործողության ժամանակ՝ Փարիզում ահաբեկչություններ կազմակերպած իսլամական ահաբեկիչներին բռնելու և ոչնչացնելու ժամանակ։ Դիզելը ծառայում էր տվյալ ստորաբաժանումում 5 տարի և դարձավ առաջին շունը, որը սատկեց պարտականությունները կատարելիս։ 2016 թվականի գարնանը պետք է թոշակի անցներ։

2015 թվականի նոյեմբերի 18-ին Դիզելը սատկեց Փարիզի Սեն Դենի արվարձանում ընթացող հատուկ գործողության ժամանակ, երբ փնտրում էր զանգվածային սպանություններ կատարելու մեջ կասկածվող հանցագործներին․ մի շենքի վերին հարկը հետախուզելիս Դիզելը սատկեց մահապարտի գոտու պայթյունից։ Փարիզի ոստիկանության ղեկավարությունը պատվեց Դիզելին՝ ցուցաբերած խիզախության համար․ Le Parisien թերթը հաղորդեց, որ շունն իր կյանքի գնով փրկել է տիրոջը։

Հետմահու
--------

Սոցիալական կայքերում շատ օգտատերեր ցավակցություն հայտնեցին Փարիզի ոստիկանությանը Դիզելի մահվան կապակցությամբ՝ հաղորդագրություններ թողնելով #JeSuisDiesel կամ #JeSuisChien հեշթեգերով։

Ռուսաստանի արտաքին գործերի նախարարությունը ի նշան երախտագիտության Ֆրանսիայի ներքին գործերի նախարարությանը փոխանցեց գերմանական հովվաշան ձագ՝ Դոբրինիա անվամբ, որը պետք է փոխարինի Դիզելին։

Բրիտանական PDSA բարեգործական կազմակերպությունը, որը սահմանել է Մարիա Դիկինի մեդալը, 2015 թվականի դեկտեմբերի 28-ին հայտարարեց սատկած հովվաշանը հետմահու տվյալ մեդալով պարգևատրելու մասին, որը կենդանիների բարձրագույն բրիտանական մրցանակն է։ Դիզելը 30-րդ շունն է, որը պարգևատրվել է Մարիա Դիկինի մեդալով։

Ծանոթագրություններ
------------------

1. ↑  Willsher Kim (նոյեմբերի 22, 2015)։ «Diesel, French police dog killed in St-Denis raid, was due to retire»։ *The Guardian*։ Վերցված է նոյեմբերի 25, 2015
2. ↑  «Counter-terrorism police dog Diesel died in Saint-Denis operation», *The Irish Times* (18 November 2015).
3. 1 2  «Russia sends police puppy to France to replace Diesel»։ նոյեմբերի 21, 2015
4. ↑  Щенок Добрыня отправится во Францию, чтобы заменить погибшую при спецоперации овчарку Дизель (ռուս.)
5. ↑  Погибшую при спецоперации в Париже овчарку удостоили высшей британской награды для животных (ռուս.)
**Էլ Թեյլոր** (անգլ.՝ Al Taylor, 1948[…], Սպրինգֆիլդ, Միսսուրի, ԱՄՆ - 1999[…] կամ մարտի 31, 1999(1999-03-31), Նյու Յորք, Նյու Յորք, ԱՄՆ), ամերիկացի նկարիչ։

Կենսագրություն
--------------

Էլ Թեյլորը ծնվել է 1948 թվականին Միսսուրի նահանգի Սփրինգֆիլդ քաղաքում։ Ուսանել է Կանզասի գեղարվեստի համալսարանում։ 1970 թվականին տեղափոխվել է Նյու Յորք, որտեղ ապրել է մինչև կյանքի վերջը։ 1986 թվականին կայացել է նրա առաջին ցուցահանդեսը Նյու Յորքի *Alfred Kren* պատկերասահում։ Թեյլորի աշխատանքները ցուցադրվել են Ամերիկայում և Եվրոպայում՝ բազմաթիվ ցուցահանդեսների ժամանակ։

Նրա աշխատանքները գտնվում են Նյու Յորքի ժամանակակից արվեստի թանգարանում, Բոստոնի գեղարվեստի թանգարանում, Հյուստոնի գեղեցիկ արվեստների թանգարանում, Փարիզի Պոմպիդու կենտրոնում, Մինեապոլսի Walker Art կենտրոնում, Մյունխենի Staatliche Graphische Sammlung կենտրոնում, Ամերիկյան արվեստի Ուիթնի թանգարանում։

Ստեղծագործություն
-----------------

1980 թվականին Թեյլորն ուղևորվել է Աֆրիկա, ինչը մեծ ազդեցություն է թողել նրա աշխատանքի և գործունեության վրա։ Այդ ուղևորությունը Թեյլորին սովորեցրել է բավարարվել ձեռքի տակ եղածով, և գիտակցել արվեստի մեջ հումորի կարևորությունը։ ԱՄՆ վերադառնալուց հետո ֆինանսական կարիքը և Աֆրիկայում ձեռք բերված փորձը նրան դրդել են «կոնստրուկցիաներ» ստեղծել ձեռքի տակ եղածով։ 1986 թվականին այդ աշխատանքները ցուցադրվել են պատկերասրահում՝ նրա առաջին ցուցահանդեսում։

Թեյլորը տարբերություն չէր տեսնում իր եռաչափ աշխատանքների և նկարների մեջ։ Խուսափելով «քանդակ» բառից՝ իր աշխատանքները կոչում էր «նկարներ տարածության մեջ»։
Թեյլորն իր աշխատանքներում օգտագործում էր ոչ ավանդական իրեր (օրինակ՝ գրիչներ, մետաղալարեր), որոնք տարբեր տեսանկյուններից դիտելիս տարբեր կերպ էին ներկայանում։

Ծանոթագրություններ
------------------

1. 1 2 3 4  Union List of Artist Names
2. 1 2 3 4  British Museum person-institution thesaurus
3. 1 2 3 4  Smithsonian American Art Museum person/institution ID
4. 1 2  Library of Congress Authorities — Library of Congress.
5. ↑
6. ↑  Ժամանակակից արվեստի թանգարանի առցանց հավաքածու
7. ↑  «Al Taylor | artnet»։ *www.artnet.com*։ Վերցված է 2020-03-25

Արտաքին հղումներ
----------------

* Գագոսյանի պատկերասրահ
* Zwirner & Wirth պատկերասրահ Archived 2020-01-11 at the Wayback Machine.
* Ժամանակակից արվեստի թանգարան, Նյու Յորք
**Էլենա Բաստիդաս Բոնո** (իսպ.՝ Elena Bastidas Bono, փետրվարի 15, 1969(1969-02-15), Ալսիրա, Վալենսիա, Վալենսիա, Իսպանիա), իսպանացի պետական և քաղաքական գործիչ, Իսպանիայի 11-րդ և 12-րդ գումարման պատգամավորական ժողովի անդամ։

Կենսագրություն
--------------

Էլենա Բաստիդաս Բոնոն ծնվել է 1969 թվականի փետրվարի 19-ին Վալենսիայի ինքնավար համայնքի Ալսիրա քաղաքում։ Ավարտել է Վալենսիայի համալսարանը, որից հետո դարձել է հեղինակային իրավունքի մասին օրենքում մասնագիտացած փաստաբան։ Էլենա Բոնոն անդամակցել է Վալենսիայի ժողովրդական կուսակցությանը, որպես «Իսպանիայի Ժողովրդական կուսակցության նոր սերունդներ» երիտասարդական կազմակերպության ներկայացուցիչ։ 1995 թվականին դարձել է Ալսիրայի քաղաքային խորհրդի ավագ խորհրդատուն և մամլո քարտուղարը։ 1999 թվականի տարածաշրջանային ընտրություններում Էլենա Բաստիդաս Բոնոն զբաղեցնում է առաջին տեղը, սակայն չի կարողանում ստանալ բավական մեծամասնություն քաղաքապետ դառնալու համար (այդ ընտրությունների արդյունքում քաղաքապետ է դառնում սոցիալիստ թեկնածու Պեդրո Գրանդը)։

2003 թվականին Բաստիդասը հերթական անգամ հաղթեց ընտրություններում և այս անգամ կարողացավ առաջ անցնել սոցիալիստ Ֆրանկո Բլասկո Կաստանիին՝ դառնալով քաղաքապետ։ Դրան հաջորդած ընտրություններում՝ 2007 և 2011 թվականներին, Էլենան ստանալով ձայների բացարձակ մեծամասնությունը վերընտրվեց իր պաշտոնում։ 2013 թվականին Ալսիրայի քաղաքապետարանը որոշում ընդունեց բնակարանների վերակառուցման և զբաղվածության պլանի կազմման մասին։ Ելենա Բաստիդասը եղել է նաև Դիպուտակոն դե Վալենսիայի Սոցիալական գործողությունների բաժնի պատասխանատու տեղակալը, իսկ 2007 թվականից՝ Վալենսիայի քաղաքապետարանների ֆեդերացիայի նախագահը։ 2015-2016 թվականների ընդհանուր ընտրություններում ընտրվել է Իսպանիայի կորտեսի պատգամավոր՝ Վալենսիայի ընտրատարածքից։

Ծանոթագրություններ
------------------

1. ↑  País Ediciones El (1999-12-21)։ «El BNV deja en minoría al alcalde socialista de Alzira»։ *EL PAÍS* (իսպաներեն)։ Վերցված է 2017-07-22
2. ↑  Diariocrítico.com։ «Bastidas (PP), nueva alcaldesa de Alzira tras el pacto con PSICV»։ *www.diariocritico.com* (իսպաներեն)։ Վերցված է 2017-07-22
3. ↑  Diariocrítico.com։ «Elena Bastidas comienza la expropiación de viviendas en Alzira»։ *www.diariocritico.com* (իսպաներեն)։ Վերցված է 2017-07-22
**Էլիզաբեթ Դանիելյան** (մարտի 7, 2003(2003-03-07), Հայաստան), ավելի հայտնի է որպես **Բեթթի**, հայ պատանի երգչուհի։ Նա ներկայացրել է Հայաստանը 2014 թվականի նոյեմբերին Մալթայում անցկացված Մանկական Եվրատեսիլ երգի մրցույթին, որտեղ կատարել է իր «People of the Sun» (Արևի մարդիկ) երգը։

Կարիերա
-------

### 2014-ներկա։ Մանկական Եվրատեսիլ երգի մրցույթ

Հիմնական հոդված՝ Մանկական Եվրատեսիլ 2014 երգի մրցույթ
2014 թվականի սեպտեմբերի 14-ին երգչուհին մասնակցելով Մանկական Եվրատեսիլ 2014 թվականի երգի մրցույթի Հայաստանի ազգային ընտրությանը, ժյուրիի և հեռուստադիտողի քվեարկության արդյունքում իր «People of the Sun» երգով ճանաչվում է հաղթող և ստանում է հնարավորություն ներկայացնելու Հայաստանը Մալթայի Մարսա քաղաքում անցկացված Մանկական Եվրատեսիլ 2014-ին։ Նա մրցույթում հանդես գալով 12-րդ համարի ներքո, քվեարկության արդյունքում հավաքում է 146 միավոր և զբաղեցնում է 3-րդ հորիզոնականը։ Նա ստանում է ամենամեծ թվով առավելագույն 12 միավորները՝ 6 անգամ։

Ծանոթագրություններ
------------------

1. ↑  Kröger Degerfeldt Alexandro (սեպտեմբերի 14, 2014)։ «Betty wins in Armenia!»։ EBU։ Վերցված է 2014 թ․ սեպտեմբերի 14
**Գրեգորիո Պերես Կոմպանկ** (իսպ.՝ Gregorio Pérez Compancօգոստոսի 23, 1935(1935-08-23) կամ օգոստոսի 23, 1934(1934-08-23), Բուենոս Այրես, Արգենտինա), արգենտինացի գործարար, արդյունաբերող, միլիարդատեր և բարերար։ Առավել հայտնի է «Գոյո» և «Կարդինալ» մականվամբ։

Կենսագրություն
--------------

Գրեգորիո Կոմպանկը ծնվել է 1934 թվականին, Բենիտո Բասանի և Խուանա Էմիլիանա Լոպեսի ընտանիքում։ 1945 թվականին նրան որդեգրել է Մարգարիտ Կոմպանկե դե Պերես Ակունյան։ Գրեգորիո Կոմպանկը ընդունվել Լա Սալլե քոլեջի նախապատրաստական դպրոցը սակայն այն կիսատ է թողել։ Նրա որդեգրած հայրը 1946 թվականին հիմնադրել է «Petrolera Perez Companc» նավթային ընկերությունը, որն ավելի է ընդլանվել Կառլոս Մենեմի նախագահության օրոք։ Մասնավորեցումների ժամանակաշրջանում ընկերությունը գնել է YPF-ի ակտիվների մի մասը։

Ընկերության շնորհիվ Գրեգորիոն հետագայում վաստակել է իր հարստությունը։ 1997 թվականին 600 միլիոն դոլարով վաճառել է իր բաժնետոմսերը իսպանական «Banco Santander» բանկին։ 1999 թվականին 400 միլիոն դոլարով գնել է «Molinos Río de la Plata» ընկերության բաժնետոմսերի 60%-ը։ 2002 թվականին Գրեգորիո Կոմպանկը իր «Perez Companc» նավթային ընկերությունը 1 միլիարդ դոլարով վաճառել է Բրազիլական «Petrobras» ընկերությանը։

2009 թվականին Գրեգորիոն դադարեցրել է բիզնեսում իր ակտիվ մասնակցությունը և «Molinos Río de la Plata»-ի իր բաժնետոմսերի 75%-ը նվիրել է յոթ երեխաների։

Հետագայում նա զբաղվել է բարեգործությամբ։ 2016 թվականի նրա կարողությունը գնահատվել է 1,53 միլիարդ ԱՄՆ դոլար։

Գրեգորիո Պերես Կոմպանկը որպես կաթոլիկ հավատացյալ անդամակցում է Օփուս Դեի կաթոլիկ կազմակերպությանը։

Ծանոթագրություններ
------------------

1. ↑  Dattilo Sergio (2009 թ․ դեկտեմբերի 17)։ «Se retiró Pérez Companc y cedió Molinos a sus 7 hijos»։ *Ambito Financiero* (իսպաներեն)։ Վերցված է 2016 թ․ մայիսի 11
2. ↑  Camarasa Jorge (1999 թ․ փետրվարի 1)։ «Un millonario que va por más»։ *La Nación* (իսպաներեն)։ Արխիվացված է օրիգինալից 2016 թ․ հունիսի 2-ին։ Վերցված է 2016 թ․ մայիսի 11։ «Quiere tener en su campo un Mundo Marino para sus nietos»

Արտաքին հղումներ
----------------

* Pablo Ferreira (1999 թ․ մայիսի 2)։ «Los misterios de Gregorio Pérez Companc»։ *Página/12* (իսպաներեն)։ Վերցված է 2016 թ․ մայիսի 11
**Էլիզաբեթ Բոմ-Շնայդեր** (գերմ.՝  և ֆր.՝ Elisabeth Baume-Schneider), շվեյցարացի քաղաքական և պետական գործիչ, ներկայացնում է Սոցիալ-դեմոկրատական կուսակցությունը։ Շվեյցարիայի դաշնային խորհրդի անդամ 2023 թվականի հունվարից։ 2023 թվականի հունվարի 1-ից Արդարադատության և ոստիկանության դեպարտամենտի ղեկավարն է։

Կարիերա
-------

Էլիզաբեթ Բոմ-Շնայդերը ծնվել է 1963 թվականի Սուրբ Ծննդյան օրը գերմանախոս ֆերմերների ընտանիքում Բեռն կանտոնի ֆրանսախոս հատվածում։ Սովորել է ֆրանսիական դպրոցում, որից հետո ընդունվել է Նյոշատելի համալսարան՝ սովորել տնտեսագիտություն և սոցիալական գիտություններ։ 1987 թվականին ստացել է արտոնագիր, այնուհետև սկսել է աշխատել որպես սոցիալական աշխատող նորաստեղծ Յուրա կանտոնի Ֆրանշ Մոնտան քաղաքում։

Էլիզաբեթը միշտ կանգնած է եղել ձախ դիրքերում և պատանեկության տարիներին եղել է Շվեյցարիայի տրոցկիստական հեղափոխական մարքսիստական լիգայի անդամ, ներգրավված է եղել Amnesty International-ի գործունեության մեջ, նրա կուռքը երկար ժամանակ եղել է լեհական համերաշխությունը։ Դա էր պատճառը, որ նա ի վերջո ընդունվել է ՇՍԴԿ-ի շարքերը։ 1995 թվականին երիտասարդ տարիքում նա ընտրվել է Յուրա կանտոնի ղեկավարի պաշտոնում։ 2019 թվականի Շվեյցարիայի խորհրդարանական ընտրություններում Բոմ-Շնայդերը ընտրվել է Շվեյցարիայի կանտոնների խորհրդի կազմում։ 2020 թվականի հունվարին ընտրվել է Fachhochschule-ի (Կիրառական գիտությունների համալսարան) խորհրդատվական խորհրդի անդամ։ 2022 թվականի նոյեմբերին նա առաջադրեց իր թեկնածությունը Շվեյցարիայի Դաշնային խորհրդում։

2022 թվականի դեկտեմբերին, երրորդ փուլում, Էլիզաբեթ Բոմ-Շնայդերը, շատերի համար անսպասելիորեն, ընտրվել է Շվեյցարիայի Դաշնային խորհրդի անդամ։ Այսպիսով, Յուրա կանտոնի առաջին ներկայացուցիչը հայտնվել է Դաշնային խորհրդում։

Անձնական կյանք
--------------

Էլիզաբեթ Բոմ-Շնայդերն ամուսնացած է և ունի երկու որդի։

Ծանոթագրություններ
------------------

1. ↑
2. ↑  parlament.ch council member database
3. ↑
4. ↑  В правительстве Швейцарии сменили глав трех из семи министерств.
5. ↑  Элизабет Бом-Шнайдер: командный игрок с опытом работы в правительстве.
6. ↑  «Ratsmitglied ansehen»։ *www.parlament.ch*։ Վերցված է 2021-02-11
7. ↑  News  fhnews ch FH (2020-01-17)։ «Neue Politiker im Beirat von FH SCHWEIZ»։ *FH News* (գերմաներեն)։ Վերցված է 2021-02-11
8. ↑  Biner David (11 November 2022)։ «Die welsche Variable: Élisabeth Baume-Schneider will Bundesrätin werden und zwingt damit die Fraktion, das SP-Ticket auf drei Plätze aufzustocken»։ *Neue Zürcher Zeitung*

| Քաղաքական պաշտոններ
 |
| --- |
| Նախորդող:**Սիմոնետա Սոմարուգա** |  **Շվեյցարիայի Դաշնային խորհրդի անդամ** 2023–այժմ |
| Նախորդող:**Կարին Կելլեր-Սուտտեր** |  **Արդարադատության և ոստիկանության դեպարտամենտի ղեկավար** 2023–այժմ |
**Բրաունի գետ**, Ուիր գետի ամենամեծ վտակը Անգլիայի Դարհեմ կոմսությունում։

Բրաունի գետն սկիզբ է առնում Վասկերլեյի հարավ-արևելքից` մոտավորապես մեկ մղոն հեռավորության վրա գտնվող Սքայլոք ժայռի արևելյան լանջի գլխավոր պլանտացիայի մի աղբյուրից։ Աղբյուրն առաջանում է Ուիր գետի վտակից մոտավորապես 500 մետր հեռավորության վրա, ճահճային, անտառային ու աղբյուրաշատ տարածքում, որը հարուստ է արդյունաբերական անցյալի վկայություն հանդիսացող քարածխահանքերով, քարհանքերով ու հանքային երկաթուղային գծերով։ Հոսելով արևելք դեպի Լանչեսթեր` գետն եզրագծում է գյուղի հարավային մասը։ Լանգլեյի պարկ և Վիթոն Ջիլբերթ գյուղերով անցնելով` գետը հոսում է հարավ ու եզրագծում Դարհեմի արևմտյան սահմանը։ Լանգլեյ Մուռի հյուսիսում գետին միախառնվում է Դիըրնես գետը, և Դարհեմի հարավում վերջապես միանում Ուիր գետին Սանդերլենդ կամրջի մոտ։ Մինչև վերջին Սառցե դարաշրջանը Բրաունին թափվում էր Ուիր գետը Դարհեմ քաղաքի հյուսիսում, Փելոու անտառների մոտ։

Բրաունին աղտոտվել է տեղական արդյունաբերության, հատկապես կապարի ու քարածխի հանքարդյունաբերության պատճառով, բայց վերջին տարիներին մաքրվել է։ 2006 թվականին սեպտեմբերին գետ է բաց թողնվել մոտավորապես 3000 մոխրագույն ձկնատեսակ։

Ավանդություն կա այն մասին, որ 1346 թվականին Նևիլի խաչի ճակատամարտում պարտություն կրելուց հետո Դավիդ II-ը գերի է ընկել, երբ թաքնված է եղել Բրաունի գետի կամրջի տակ Բեարփարկ գյուղի մոտ, Բյուրփեյր մենաստանի մոտ գտնվող այն տարածքում, որտեղ շոտլանդացիները ճամբարել էին գիշերվա համար[*փա՞ստ*]։

Էնդրյու Բրիզը պնդում է, որ գետի անունից առաջացել է 'Բրունանբուրգ' բառը՝ Բրունանբուրգի ճակատամարտի տեղանունը։ Նա մեկնաբանում է 'Բրունանբուրգը' որպես 'Բրաունիի ամրոց', որն էլ վերաբերում է Լոնգովիցիում հռոմեական ամրոցին։

Տես նաև
-------

* Անգլիայի գետերի ցուցակ

Ծանոթագրություններ
------------------

1. ↑  54°44′02″ հս․. լ. 1°34′55″ ամ. ե.HGЯOL
2. ↑  «Fish release to boost river stock»։ BBC։ 2006-09-04։ Վերցված է 2008-07-06
3. ↑  Breeze Andrew (2014-12-04)։ «Brunanburh in 937: Bromborough or Lanchester?»։ Society of Antiquaries of London: Ordinary Meeting of Fellows։ Վերցված է 2015-04-04
4. ↑  Havery Gavin (2013-10-04)։ «Lanchester – birthplace of a unified kingdom?»։ *The Northern Echo*։ Արխիվացված է օրիգինալից 2015-04-04-ին։ Վերցված է 2015-04-04
**Գրեմոլատա** (իտալ.՝ *gremolada*), իտալական համեմունք, որի դասական բաղադրիչներն են սխտորը, մաղադանոսը և կիտրոնի կեղևը։ Երբեմն բաղադրության մեջ ավելացնում են նաև անչոուսներ։

Հյուսիսային Իտալիայում ինչպես օսսոբուկոն, այնպես էլ գրեմոլատան մատուցում են ճաշատեսակների հետ։ Բացի այդ, գրեմոլատան կարելի է օգտագործել ձկների, բանջարեղենի և ցանկացած մսային ուտեստների հետ։ Այս համեմունքը անհրաժեշտ տարր է համարվում նաև Լոմբարդիական խոհանոցում։

Գրեմոլատան ներառում է քերած կիտրոնի կեղև, չնայած պատրաստման մեջ կարող են օգտագործվել նաև այլ ցիտրուսների կեղևներ, օրինակ՝ լայմի, նարնջի, գրեյպֆրուտի։ Կան նաև գրեմոլատայի տարբերակներ, որոնք ներառում են տարբեր խոտաբույսեր, ինչպիսիք են՝ համեմը, դաղձը, եղեսպակը։ Գրեմոլատայի մեջ կարելի է ավելացնել մանր կտրատած թարմ կծվիչ կամ գլուխ սոխ, քերած պեկորինո պանիր և մայրու ընկույզ։

Գրեմոլատայի դասական բաղադրատոմսը պարունակում է մեկ կիտրոնի մանրացված կեղև, մեկ փունջ մաղադանոս և սխտորի երկու-երեք պճեղ։ Բոլոր բաղադրիչները պետք է մանր կտրատել, մի փոքր աղ ցանել և խառնել։

Համեմունքը պարունակում է փոքր քանակությամբ կալորիաներ, 100 գրամի դիմաց ընդամենը՝ 11։

Ծանոթագրություններ
------------------

1. ↑  «Приправа "Гремолата" - пошаговый рецепт с фото на Готовим дома» (ռուսերեն)։ gotovim-doma.ru։ Վերցված է 2018 թ․ փետրվարի 27
2. ↑  «Гремолата. Рецепт»։ *Еда.ру* (անգլերեն)։ Վերցված է 2018 թ․ փետրվարի 27
«**Դյուցազնուհին**», ռուսական մուլտիպլիկացիոն ֆիլմ, որը թողարկվել է 2016 թվականի հունվարի 1-ին։ Մուլտֆիլմը նկարահանվել է Երևանում *Touch FX Animation Studio* անիմացիոն ստուդիայում։

Սյուժե
------

Վիտյազ Բորիպոլկը հաղթում է Կոշչեյին և մոգերից մեկը կանխատեսում է, որ Բորիպոլկի երրորդ որդին մեծ հերոս կդառնա։ Բայց Բորիպոլկի երրորդ երեխան աղջիկ է լինում՝ Ռոսան, որի հետ շատերը սկսում են չար կատաներ անել՝ մոգերի գուշակության պատճառով։ Աղջիկը ամեն գնով փորձում է արդարացնել գուշակությունը և հերոս դառնալ։ Եվ երբ զորագունդը չի կարողանում հաղթել Գորինիչ վիշապին, Ռոսան տղա է ձևանում և գնում՝ թշնամուն հաղթելու։

Դերերի հնչյունավորում
---------------------

| Դերակատար | Դեր |
| --- | --- |
| Աննա Խիլկևիչ | Ռոսա  Ռոսա  |
| Ալեքսեյ Չումակով | Գորինիչ օձի միջին գլուխ  Գորինիչ օձի միջին գլուխ  |
| Գարիկ Խառլամով | Գորինիչ օձի աջ գլուխ  Գորինիչ օձի աջ գլուխ  |
| Տիմուր Բատրուտդինով | Գորինիչ օձի ձախ գլուխ  Գորինիչ օձի ձախ գլուխ  |
| Միխայիլ Պորեչենկով | Բորիպոլկ  Բորիպոլկ  |
| Ալյոնա Բաբենկո | Ռոգնեդա  Ռոգնեդա  |
| Դմիտրի Ֆիլիմոնով | վոյեվոդա  վոյեվոդա  |
| Բորիս Շչերբակով | իշխան  իշխան  |
| Միրոսլավա Կարպովիչ | իշխանուհի  իշխանուհի  |
| Արմեն Ջիգարխանյան | Պիխտո պապիկ  Պիխտո պապիկ  |
| Վասիլիսա Էլդարովա | մանուկ Ռոսա  մանուկ Ռոսա  |

Քննադատություն
--------------

Մուլտֆիլմը հիմնականում ստացել է բացասական արձագանքներ։ film.ru կայքում Բորիս Իվանովի դիտարկման մեջ նշված է, որ ստեղծագործությունում թերություններ կան՝ կապված բարոյականության և տրամաբանության հետ, ինչպես նաև ոչ լիարժեք բացված թեմաների։ Մուլտֆիլմի սաունդթրեքը դրական է գնահատվել։ *Ivi.ru* կայքում Անդրեյ Կուրիլյովը մուլտֆիլմին տվել է երեք աստղ՝ բացասաբար անդրադարձ կատարելով և պահանջել, որ հեռուստադիտողները ոչ մի դեպքում չդիտեն մուլտֆիլմը, չնայած նրան, որ շատ հեռուստադիտողներ այնումանեայնիվ դիտել էին։ ChopSuey օգտանունով հանդիսատեսը մուլտֆիլմը քննադատել է ֆեմինիզմի համար՝ այն նվաստացնում է բոլոր տղամարդ կերպարներին, կա իմաստի բացակայություն, սարսափելի գրաֆիկա, և ավարտը Գեղեցկուհին և Հրեշը մուլտֆիլմի կրկնությունն է։ Վերջինս, ինչպես և Բորիս Իվանովը *film.ru*-ում գովաբանում է երաժշտական կոմպոզիցիան։

Ծանոթագրություններ
------------------

1. 1 2 3 4  «Рецензия на мультфильм «Богатырша». Кино на Фильм.ру»։ www.film.ru։ Վերցված է 2016-12-07
2. ↑  Рецензия на мультфильм Богатырша от Андрей MrFlyX Курылёв
3. ↑  Отзыв ChopSuey о фильме «Богатырша»

Արտաքին հղումներ
----------------

* Богатырша на сайте Tlum.ru

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**«Ազատ երկիր»** (անգլ.՝ Land of the Free),Բելիզի պետական օրհներգ։

Պատմություն
-----------

Հիմնը գրվել է 1963 թվականին Սելվին Ուոլֆորդ Յանգի կողմից` Սեմյուել Ալֆրեդ Հեյնսի գրած բառերի հիման վրա
և այն հաստատվել է 1981 թվականին։

Օրհներգի բնօրինակ տեքստ
-----------------------

O, Land of the free by the Carib Sea,  

Our manhood we pledge to thy liberty!  

No tyrants here linger, despots must flee  

This tranquil haven of democracy.  

The blood of our sires, which hallows the sod,  

Brought freedom from slavery oppression’s rod,  

By the might of truth and the grace of God,  

No longer shall we be hewers of wood.  

Хор: (припев повторяется и после второго куплета)  

  

Arise! ye sons of the Baymen’s clan,  

Put on your armour, clear the land!  

Drive back the tyrants, let despots flee -  

Land of the Free by the Carib Sea!  

Nature has blessed thee with wealth untold,  

O’er mountains and valleys where prairies roll;  

Our fathers, the Baymen, valiant and bold  

Drove back the invader; this heritage hold  

From proud Rio Hondo to old Sarstoon,  

Through coral isle, over blue lagoon;  

Keep watch with the angels, the stars and moon;  

For freedom comes tomorrow’s noon.

Ծանոթագրություններ
------------------

1. ↑  «Гимн Белиза»։ *www.200stran.ru*։ Վերցված է 2020-07-21
2. ↑  «Путешествия с Алиханом Белиз — Café del Mar» (ru-RU)։ Վերցված է 2020-07-21
3. ↑  Macpherson Anne S. (2007)։ *From Colony to Nation: Women Activists and the Gendering of Politics in Belize, 1912-1982*։ University of Nebraska Press։ էջ 84։ ISBN 9780803232426։ ISSN 1555-8401  `|url-access=` պարամետրը գոյություն չունի (օգնություն)
4. ↑  Thomas Streissguth (օգոստոսի 1, 2009)։ *Belize in Pictures*։ Twenty-First Century Books։ էջ 69։ ISBN 978-1-57505-958-7։ Վերցված է ապրիլի 30, 2013  `|url-access=` պարամետրը գոյություն չունի (օգնություն)

Արտաքին հղումներ
----------------

* Belize: *Land of the Free* - Audio of the national anthem of Belize, with information and lyrics
* National anthem of Belize MIDI Instrumental
* Land of the free (vocal) on YouTube
**Բրեմար Հիլլ** (Braemar Hill, 寶馬山) Բնակավայր Նորթ Պոինտի հարավային մասում (Հոնկոնգ)։ Բնակավայրի անվանումը նման է շոտլանդական Բրեմար գյուղի անվանը, որը դրել են բրիտանացի պաշտոնյաները։

Շրջանը խիտ է բնակեցված։ Չաոի Սայի Վու պուրակը բնակավայրի ժամանցն ապահովող վայրն է։ Հոնկոնգի Սուեյան համալսարանը և Չինական միջազգային դպրոցը գտնվում են Բրեմար Հիլլում։ Բացի դրանցից, տարածքում կան շատ ուրիշ դպրոցներ, որոնցից մի քանիսը բավականին հայտնի են Հոնկոնգում։

Բրեմար Հիլլյան սպանությունը տեղի է ունեցել այստեղ, 1985 թ. ապրիլի 20-ին։

Տրանսպորտ
---------

Ավտոբուս համար 27
Տրանսպորտային գլխավոր զարկերակներն են՝ Տխինխաու Տեմպլ ռոուդ, Կլոդ վյու Ռոուդ և Բրեմար Հիլլ ռոուդ փողոցները։ Շրջանում աշխատում է ավտոբուսների լայն ցանց, այդ թվում՝ միկրոավտոբուսներ։

### Ավտոբուսներ

* 23B-րդը դեպի պուրակ
* 25-րդը դեպի Ֆերրի Փիերս
* 25A-րդը դեպի Վանչայ
* 27-րդը դեպի Նորտ Պոինթ
* 41A-րդը Նորթ Պոինթից դեպի Վահ ֆու
* 81A-րդը Վահ ֆուից դեպի Լայի Տակ
* 85A-րդը դեպի Շաու կեի Վան
* 108-րդը դեպի Կայի Յիփ

Տնտեսություն
------------

Աշխատող մարդկանց մեծ մասը զբաղվում է առևտրով, բարձրահարկ բնակելի հաստատությունների սպասարկմամբ, բազմաթիվ ուսումնական հաստատություններում, և հեղինակավոր մանկապարտեզներում։

Շրջանի խոշոր բնակելի համալիրներց են՝ Viking Villas (1976), Braemar Hill Mansions (1978), Beverley Heights (1979), Maiden Court (1981), Wilshire Towers (1983), Pacific Palisades (1991), Sky Horizon (2002)։

Ծանոթագրություններ
------------------

1. ↑  «Viking Villas» (անգլերեն)։ EMPORIS GMBH։ Վերցված է 2014-08-08
2. ↑  «Braemar Hill Mansions» (անգլերեն)։ EMPORIS GMBH։ Վերցված է 2014-08-08
3. ↑  «Beverley Heights» (անգլերեն)։ EMPORIS GMBH։ Վերցված է 2014-08-08
4. ↑  «Maiden Court» (անգլերեն)։ EMPORIS GMBH։ Վերցված է 2014-08-08
5. ↑  «Wilshire Towers» (անգլերեն)։ EMPORIS GMBH։ Վերցված է 2014-08-08
6. ↑  «Pacific Palisades» (անգլերեն)։ EMPORIS GMBH։ Վերցված է 2014-08-08
7. ↑  «Sky Horizon» (անգլերեն)։ EMPORIS GMBH։ Վերցված է 2014-08-08
**Վահրամ Գեորգիի Սարաջյան** (հուլիսի 15, 1948(1948-07-15), Երևան, Հայկական ԽՍՀ, ԽՍՀՄ - հոկտեմբերի 22, 2019(2019-10-22)), հայ թավջութակահար, մանկավարժ։ Հյուսթոնի (ԱՄՆ) համալսարանի պրոֆեսոր։

Գեորգի Սարաջևի որդին, Սերգեյ Սարաջյանի եղբայրը։

Կենսագրություն
--------------

Վահրամ Սարաջյանը ծնվել է 1948 թվականին Երևանում, դաշնակահար, կոմպոզիտոր Գեորգի Սարաջևի և երգչուհի Աննա Սարաջյանի ընտանիքում։ 1971 թվականին ավարտել է Մոսկվայի կոնսերվատորիան։

Մենահամերգներով հանդես է եկել Լոնդոնում, Փարիզում, Միլանում, Ժնևում, Վիեննայում, Ցյուրիխում, Մադրիդում, Բուենոս Այրեսում, Նյու Յորքում և այլուր։ Համագործակցել է անվանի դիրիժորների՝ Վալերի Գերգիևի, Օհան Դուրյանի, Եվգենի Սվետլանովի, Յու. Տեմիրկանովի և կատարողների՝ Բ. Վենգերովի, Դ. Գերինգասի, Ե. Կիսինի, Դ. Ֆիլիպսի հետ։ Մասնակցել է «Սպիտակ գիշերների աստղեր» (Սանկտ Պետերբուրգ), Դմիտրի Շոստակովիչի (Հյուսթոն), Բրատիսլավայի, Պրահայի, Իտալիայի միջազգային երաժշտական փառատոներին։ Դասավանդել է Օբեռլինի (Օհայո, ԱՄՆ), Կոնեկտիկուտի, Ա. Քոփլենդի (Նյու Յորք) երաժշտական քոլեջներում։ 1991 թվականից բնակվում է ԱՄՆ-ում։

Ծանոթագրություններ
------------------

1. ↑  «ԱՆՋՆՋԵԼԻ ՀԵՏՔ, ԱՆԳՆԱՀԱՏԵԼԻ ՎԱՍՏԱԿ»։ *Առավոտ - Նորություններ Հայաստանից*։ Վերցված է 2017 թ․ փետրվարի 13
2. 1 2  Ով ով է. Հայեր. Կենսագրական հանրագիտարան, հատոր երկրորդ, Երևան, 2007

Արտաքին հղումներ
----------------

* Վահրամ Սարաջյան
* Թավջութակահար Վահրամ Սարաջյանի համերգը Նարեկացիում